Agenda PR

**Agenda PR** (Agenda Public Relations OÜ) on Eestis tegutsev ja Eesti omanikele kuuluv kommunikatsiooniagentuur, mis alustas tegevust 2017. aastal . Ettevõte osutab kommunikatsiooniteenuseid , mis varieeruvad turunduskommunikatsioonist valitsussuheteni. Ettevõtte müügitulu ulatus 2024. aastal üle 1,7 miljoni euro [1].

## Kliendid

Agenda PR on teinud koostööd selliste ettevõtetega nagu Coop Pank, Elering, Skaala, Tallinna Lennujaam, Nõo Lihatööstus, Verston, Tallinna Vesi, Ekspress Grupp, Ragn-Sells ja Coop Eesti . Agentuur on kaasa löönud mitme olulise ühiskondliku algatuse nõustajana, näiteks Rohetiiger , TI-Hüpe  ja Lae End [3]. Lisaks on ettevõte tegelenud Eesti filmide kommunikatsiooniga, sealhulgas "Apteeker Melchiori" triloogiaga.

## Olulisemad projektid

### Apteeker Melchiori filmide kommunikatsioon
Iseseisvunud Eesti 31 aasta jooksul on riigis toodetud üle tuhande filmi, millest vaid 11 ületas 100 000 vaataja piiri, nende hulgas ka "Apteeker Melchior" [6]. Melchior oli 2022. aastal vaadatuim Eesti film  ning linastus kokku 14 riigis . Saaga kommunikatsioon pälvis 2023. aasta Kuldmunal Agenda PR-ile integreeritud kommunikatsioonikampaania kategoorias kulla .  

### "Lae end" haridusprogramm
2022. aastal koordineeris Agenda PR kuue Eesti ettevõtte (ABB AS, Eesti Energia, Fermi Energia, LHV, Metrosert ja Nordecon) ühise füüsikaõpet toetava haridusprogrammi "Lae end" kommunikatsiooni [3]. 
Kampaania saavutas üle 120 meediakajastuse ja tekitas ühiskondlikku arutelu õpetajate rolli ning füüsikaõppe väärtustamise osas . 
Projekt võitis 2023. aastal rahvusvahelisel konkursil "World PR and Communication Awards" auhinna hariduse ja koolituse kampaaniate kategoorias .  

### Enefit Greeni aktsiate esmase avaliku pakkumise kommunikatsioon
Agenda PR juhtis 2021. aastal Enefit Greeni aktsiate esmase avaliku pakkumise kommunikatsiooni, kui ettevõte viidi Nasdaq Balti börsi põhinimekirja . 
Kampaania tulemusena saavutati Balti börside ajaloo suurim märkijate arv ning märkimismaht ületati mitmekordselt . 
Projekt pälvis 2022. aastal kuldmuna integreeritud kommunikatsioonikampaania kategoorias [13].

### Meeste tervise kodanikualgatus „Pikema Sõpruse Päev“
Agenda PR aitas ellu viia meeste tervise kodanikualgatuse „Pikema Sõpruse Päev“, mille eesmärk oli innustada Eesti mehi regulaarselt tervist kontrollima ning hoolima oma sõprade ja lähedaste heaolust . Kampaania tõi meeste tervise teema avalikku arutellu, kaasas arvukalt koostööpartnereid ja tõi tervisekontrolli üle 2400 mehe . „Pikema Sõpruse Päev“ pälvis 2020. aastal Hõbemuna auhinna avalike suhete kategoorias [15].

## Tunnustus

### EPRA Kommunikatsioonitegu
* 2019 – Aasta kommunikatsioonitegu kolmandas sektoris (Maailmakoristuspäev)
* 2020 – Parim kolmanda sektori projekt (Meeste tervise kodanikualgatus „Pikema Sõpruse Päev“)
* 2020 – Parim erasektori töö (film „O2“ kommunikatsioon)
* 2021 – Aasta kommunikatsioonitegu erasektoris (Enefit Greeni IPO)
* 2022 – Aasta kommunikatsioonitegu erasektoris (film Apteeker Melchior)
* 2022 – Aasta kommunikatsioonitegu kolmandas sektoris (WTA 250 Tallinn Open tenniseturniiri kommunikatsioon)
* 2024 – Innovatiivse kommunikatsiooni auhind (Coop Pank Õpetajate Laen)

### Kuldmuna
* 2018 – Kuld, integreeritud kommunikatsioon (Coop Panga turule toomine)
* 2019 – Kuld, sotsiaalselt vastutustundlik kommunikatsioon (Maailmakoristuspäev)
* 2019 – Hõbe, sotsiaalselt vastutustundlik kommunikatsioon (SA Archimedes)
* 2019 – Pronks, integreeritud kommunikatsioon (Coop sula lansseerimine)
* 2020 – Hõbe, sotsiaalselt vastutustundlik kommunikatsioon (Pikema Sõpruse Päev)
* 2021 – Hõbe, integreeritud kommunikatsioon (film „O2“ kommunikatsioon)
* 2022 – Kuld, integreeritud kommunikatsioon (Enefit Greeni IPO)
* 2022 – Pronks, integreeritud kommunikatsioon (Ragn-Sellsi kliimaprojektid, Võimatu missioon – Maailma kliimakonverents)
* 2023 – Kuld, integreeritud kommunikatsioon (film Apteeker Melchior)
* 2023 – Kuld, integreeritud kommunikatsioon (Eesti Energia, Lae End)
* 2025 – Kuld, korporatiivkommunikatsioon (Coop Pank Õpetajate Kodulaen)

### Rahvusvaheline tunnustus <sup>[11]</sup>
* 2023 – "World PR and Communication Awards", esikoht hariduse ja koolituse kampaaniate kategoorias.

### Turundusagentuuride positsiooni ja kliendirahulolu uuring 2023
* TULI ja Rait Faktumi uuringus nimetati Agenda PR kõige loomingulisemaks, kliendikesksemaks ja ladusama koostööga kommunikatsiooniagentuuriks Eestis.

## Meeskond

Agenda PR kliente nõustab 16 erineva kompetentsiga konsultanti [3]. 
Ettevõtte asutajateks ja osanikeks on Indrek Raudjalg, Rasmus Kagge, Helin Vaher ja Janika Ritson.

## Agenda Akadeemia

2025. aasta sügisel käivitas Agenda PR kommunikatsioonijuhtimise akadeemia , mis pakub juhtidele ja spetsialistidele praktilisi koolitusi näiteks kommunikatsioonistrateegia, meediasuhtluse, avaliku esinemise ja kriisikommunikatsiooni teemadel. 
Koolitusi viivad läbi kogenud praktikud ning iga programm pannakse kokku vastavalt tellija organisatsiooni eripäradele [3].

## Viited